**Samsø Festival Teknisk Rider 2022**

Denne tekniske rider er en integreret del af Samsø Festivalens hovedkontrakt. Informationen i denne rider fremlægges for at sikre en så smidig afvikling på dagen som muligt – for alle parter.

Sørg venligst for at dette, efter endt underskrift, fremsendes til den ansvarlig for orkestrets tekniske produktion.

**Band /Solist navn \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Standard Information.**

Festivalplads adresse: Strandskoven 7C, 8305 Samsø.

GPS:  N 55' 49.940 E 010' 38.099.

Publikumskapacitet Store Scene: 5.500

Publikumskapacitet Rullen: 1.000

Musiker kontakt på dagen: Kirsten Vadmand 20 28 52 60 [musik@samfest.dk](mailto:musik@samfest.dk)

Teknisk kontakt på dagen: Ashley Cooke 31 77 24 01 [ashley.audio@gmail.com](mailto:ashley.audio@gmail.com)

Teknisk leverandør: Nordic Rentals 70 26 52 22

Tekniske specifikationer: <http://www.samfest.dk/musik/info-til-musikere-og-optraedende.aspx>

**Scene, rig, lyd og lys.**

Festivalens tekniske specifikationer findes på [www.samfest.dk](http://www.samfest.dk) under info til musikere og optrædende .

Hvis der ønskes ekstra udstyr ud over dette, sker det udelukkende på artistens egen regning. Festivalen vil, i så stort omfang som muligt, være behjælpelig med opstilling af medbragte ekstra udstyr. Opgaver der kræver arbejde og anhug i scenens tag og rig udføres af artistens egne riggere under supervision af festivalens sceneansvarlige personale.

Festivalens PM skal senest 30 dage inden optræden have modtaget rig plot, som skal endeligt godkendes af festivalens sceneleverandør. Eventuelle ekstra flyvepunkter/motorkraner samt spreaders bestilles af artisten og afregnes direkte med festivalens sceneleverandør, med mindre disse udgifter har været en del af kontraktforhandlingen mellem artistens bookingbureau og festivalarrangøren. Der kan blive restriktioner i, hvor stor en del af f.eks. skærmproduktioner der kan ophænges inden sceneskift. Dette koordineres mellem festivalens PM, scene leverandøren og artistens PM. Specielt artisternes skærmproduktioner skal sikres mod vindpåvirkning. Artisten skal medbringe fornødent mandskab der kan stå for dette beredskab.

Vi gør også særlig opmærksom på, at grundet den begrænset størrelse af festivalpladsen, er det ikke muligt at udbygge scenen, ej heller ud mod tilskuerområdet i form af catwalks el. lign.

DJ udstyr i form af afspillere, turntables, mixere, X-stativer m.v. betragtes som instrumenter, og skal leveres af artisten.

**Lydniveau.**

Festivalens maksimale lydniveau er 103dBA (Leq) målt ved miksertårnet over 15 minutter. Det er til enhver tid festivalens vagthavende FOH lydtekniker der er ansvarlig for at det maksimale lydniveau ikke overskrides.

**Get-in & Stagehands.**

Get-in finder sted, med mindre andet er skriftlig aftalt med Stagemanageren, maksimum 4 timer før sceneskiftet. Vi stiller med 8 stagehands til tømning/pålæsning af lastbiler, opstilling af grej, sceneskift og evt. transport af udstyr til FOH. Stagehands står til rådighed ved den aftalt Get-in tid.

Ønsker artisten flere stagehands, sker det udelukkende for artistens egen regning.

Særligt for Rullen Scene, gøres der opmærksom på at grundet teltdugens lave sidehøjde, er det ikke muligt for produktioner fastmonteret på rullepodier, at køre direkte ind på scenen fra lastbilen.

**Følgespots.**

Festivalen stiller 2 stk. 2500W følgespots med operatører til rådighed. Hvis der ønskes flere udover disse, sker det udelukkende for artistens egen regning. Ansvar for anskaffelse af ekstra operatører ligger også hos artisten.

**Strøm.**

Ud over strømforsyning til festivalens faste scene, lyd og lys udstyr samt artisternes egne baggear, fremfører festivalen følgende til de optrædende: 1 x 3 x 125A CEE + 2 x 3 x 63A CEE til medbragte lysudstyr placeret stage right, samt 1 x 3 x 32A til medbragte lydudstyr placeret stage left.

**Parkering i backstage området**

Festivalen har yderst begrænset plads i backstageområdet til bil/lastbil/bus parkering. Vi bede jer derfor om at kun ankom til backstageområdet i de allermest nødvendige køretøjer. Udover artistens lastbiler med udstyr, uddeler vi maksimum 2 stk. parkeringstilladelser til hvert orkester, med mindre andet er aftalt med PM på forhånd. Artist biler der ankommer uden backstage parkeringstilladelser ville blive henvist til vores artist fjernparkeringsområde ca. 300m fra backstage indgangen. Det er til enhver tid festivalens PM der afgør om køretøjer må parkeres i backstageområdet.

**Merchandise**

Vi stiller en bod op til rådighed for salg af merchandise. Boden er i umiddelbar nærhed af scenen, er overdækket, måler 3m x 3m, og har borde, lys og strøm. Med hensyn til de øvrige orkestrer der også sælger merchandise, er der kun adgang til boden 1 time før og 30 minutter efter jeres egen optræden.

Vi takker for jeres forståelse i forbindelse med ovenstående og ser frem til endnu en fantastisk Samsø Festival sammen med jer.

Undertegnet kvitterer hermed for modtagelsen af Samsø Festivals tillægskontrakt.

-------------------------------

Underskrift/dato